Document ID: /roh_data/filtered/fineweb-2-filterrobots_roh.jsonl.gz/71110

DuAs artistAs raquintan davart la necessitad ed il privilegi dad esser savens da viadi, e l'orchester da dunnas giuvnas da l'Afganistan «Zohra» sa preschenta cun tuns e suns.
Sara Francesa Hermann è da preschent sin turnea cun Mummenschanz e Remo Arpagaus è pendulà il davos mais tranter Turitg, Cuira e Vienna. È l'esser da viadi per l'actura e per il scenograf in stuair u schizunt in privilegi?
Da viadi èn stadas las davosas emnas er las commembras da Zohra, l'emprim e sulet orchester da dunnas e mattas da l'Afganistan. Il Magazin da cultura preschenta suns e tuns e la missiun da l'orchester or da la terra en crisa.
E datti vairamain draguns? - Clà Riatsch preschenta quest onn sia parada da hits litterara: scenas, motivs e figuras or da cudeschs che stattan a cor ad el. L'entschatta fa el cun ils draguns ch'existan anc adina.